ai4bharat/Pralekha huggingface dataset:
ہنر مندی کے فروغ اور صنعت کاری کی وزارت
خواتین صنعت کار ی کا فروغ
ہنرمندی کے فروغ اور صنعت کاری کی وزارت نے ملک بھر میں خواتین صنعت کاروں کے فروغ کے لئے مختلف اقدامات کئے ہیں البتہ وزارت نے ملک میں خواتین صنعت کاروں کو درپیش چیلنجوں کے بارے میں کوئی مطالعہ نہیں کیا ہے ۔
خواتین صنعت کاروں کو فروغ دینے کی غرض سے ہنر مندی کے فروغ اور صنعت کاری کی وزارت کی طرف سے جو مختلف اقدامات کئے گئے ہیں ان کی تفصیلات حسب ذیل ہیں:
ہندوستان میں خواتین کی قیادت میں صنعتوں کے لئے فریم ورک کنڈیشن کو بہتر بنانے کے لئے ہنر مندی کے فروغ اور صنعت کاری کی وزارت کے اشتراک سے معاشی تعاون اورترقی کے لئے جرمن کی وفاقی وزارت  کی جانب سے انٹر نیشنل زوسمانر بیٹ کے لئےڈوشے جیسلے شیفٹ  کی طرف سے حاصل ہورہے تعاون کی وجہ سے خواتین کے ذریعہ اسٹارٹ اپس اور خواتین صنعت کاروں کو اقتصادی طورپر بااختیار بنانے کا تعاون حاصل ہورہا ہے ۔اس پروجیکٹ کا مقصد بہت خواتین صنعت کاروں کے لئے تجرباتی بنیاد پر پروگراموں کو تیز کرنا ہے جس سے انہیں نیا کاروبار شروع کرنے میں مدد مل سکے اور وہ مہاراشٹر ،راجستھان ،تلنگانہ ،اترپردیش اور ملک کی 8 شمال مشرقی ریاستوں میں موجودہ صنعتوں کو وسعت دے سکیں۔
خواتین صنعت کاروں کو اقتصاد ی طور پر بااختیار بنانے پروجیکٹ کو کامیاب خواتین صنعت کاروں کی داستانوں کو مشتر ک کرنے کےلئے فلم اور میڈیا مہم بھی چلائی جارہی ہے اور معاشرے میں خواتین کے رولز اور ضابطوں سے متعلق مثبت ذہنی تبدیلی کو فروغ دیا جارہا ہے۔ اب تک 900سے زیادہ خواتین صنعت کاروں کو انکیوبیشن اور تیز تعاون کے پروگراموں کے تحت اس پروجیکٹ کے ذریعہ تعاون دیا گیا ہے۔
سکس ہولی سیٹیز میں صنعت کاری کی ترقی جو ہنرمندی کے فروغ اور صنعت کا ری کا ایک پروجیکٹ ہے ، کا مقصد باصلاحیت اور موجودہ صنعت کار وں ، بے روزگار نوجوانوں ، بیچ میں ہی کالج کی تعلیم چھوڑنے والے نوجوانوں ، پسماندہ طبقوں سے تعلق رکھنے والے نوجوانوں کی شمولیت کے ذریعہ صنعت کاری کی مقامی سرگرمیوں کو تحریک دینا ہے۔یہ پروجیکٹ بودھ گیا ، پوری ،کولور ، وارانسی ، ہری دوار اور پندھار پور میں نافذ کیا جارہا ہے ۔اس پروجیکٹ کے تحت تربیت پانے والے مستفیدین کی کل تعداد 7185 ہے جن میں 4535 خواتین ہیں۔
ہنر مندی کے فروغ اور صنعت کاری کی وزارت نے نومبر 2019سے مارچ 2022 تک پی ایم یووا پائلیٹ پروجیکٹ نافذ کیا ہے ۔یہ پروجیکٹ صنعت کا ری کی تعلیم ، تربیت ،پیروکاری اور صنعت کاری نیٹ ورک تک آسان رسائی کے ذریعہ ایک ایکو نظام تیار کرنے کے لئے ہے۔اس اسکیم میں ہنرمند ی کے ایکو نظام یعنی صنعتی تربیتی انسٹی ٹیوٹ ، پولی ٹیکنیک ، پردھان منتری کوشل کیندرو اور جن شکشن سنستھان سے آنے والے طلبا / تربیت پانے والے اور سابق طلبا پر توجہ دی گئی ہے ۔ یہ اسکیم آسام ، بہار ،دلی ، کیرالہ ، میگھالیہ ، مہاراشٹر ، پڈوچیری ، تمل ناڈو ،تلنگانہ ،اتراکھنڈ ، اترپردیش اور مغربی بنگال میں نافذ کی گئی ہے ۔ حالانکہ اس پروگرام میں خواتین پر خصوصی طور پر توجہ مرکوز نہیں کی گئی تھی لیکن اس پروگرام میں خواتین کی خاطر خواہ شرکت کو یقینی بنانے کے لئے حسا س کوششیں بھی کی گئیں ۔ اس پروجیکٹ کے تحت احاطہ کئے گئے مستفیدین کی کل تعداد 63255 ہے جن میں سے 24398 خواتین ہیں۔
ہنر مندی کے فروغ اور صنعت کاری کی وزارت
جناب دھرمیندرپردھان نے تیسری ہنری مندی کے فروغ سے متعلق قومی ترقیات کی اسٹیئرنگ کمیٹی کی صدارت کی
جناب دھرمیندر پردھان نے تمام وزارتوں کی طرف سے ہنر مندی کی ترقی کی کوششوں کے درمیان زیادہ سے زیادہ ہم آہنگی پیدا کرنے پر زور دیا
کلیدی خصوصیات
میٹنگ کے دوران تبادلہ ٔ خیال میں ہنرمندی کے فروغ کی اسکیموں ، صلاحیت میں کمی کے تجزیہ اور صلاحیت سے متعلق لائحہ عمل کامنصوبہ تیارکرنے ، بھارتی نوجوانوں کو عالمی مواقع سے مربوط کرنے ، ابھرتے ہوئے رجحانات کی عکاسی کرنے کی غرض سے نصاب تیارکرنے اورصلاحیت سازی اورہنرمندی کے فروغ سے متعلق مختلف پورٹلس کے درمیان تال میل قائم کرنے پرتوجہ مرکوز کی گئی ۔
تعلیم اورہنرمندی کے فروغ اور صنعت کاری کے مرکزی وزیرجناب دھرمیندرپردھان نے ہنرمندی کے فروغ سے متعلق قومی مشن کی قائمہ کمیٹی کی تیسری میٹنگ کی صدارت کی۔ ہنرمندی کے فروغ اور صنعت کاری کے مرکزی وزیرمملکت جناب راجیو چندرشیکھر اور وزارت کے دیگر سینئرعہدیداروں نے اس میٹنگ میں شرکت کی۔ میٹنگ میں جناب پردھان نے ہنرمندی کے فروغ کے سلسلے میں پیش رفت اور اس کے لئے کی جانے والی کوششوں کے لئے نقش راہ پرتبادلۂ خیال کیا۔
وزیرموصوف نے مختلف امور پرتبادلہ ٔخیال کیا، جن میں ہنرمندی کے فروغ سے متعلق اسکیموں کو مرتکز کرنا، ہنرمندی میں خامی کاتجزیہ اورصلاحیت سے متعلق لائحہ عمل کا منصوبہ تیارکرنے ، بھارتی نوجوانوں کو عالمی مواقع سے مربوط کرنے ، ابھرتے ہوئے رجحانات کی عکاسی کرنے کی غرض سے نصاب تیارکرنے اور صلاحیت سازی اور ہنرمندی کے فروغ سے متعلق مختلف پورٹلس کے درمیان تال میل قائم کرنے پرتوجہ مرکوز کی گئی ۔
جناب پردھان نے سبھی وزارتوں کی ہنرمندی کے فروغ سے متعلق اسکیموں کے مابین اورزیادہ تال میل قائم کرنے ، سبھی متعلقہ فریقوں اورشراکت داروں کے ہنرمندی کے فروغ پراخراجات ، منڈی کی حقیقتوں اورتقاضوں کے ساتھ ہماری ہنرمندی کے فروغ کی کوششوں کو مزید ہم آہنگی قائم کرنے اوربڑے پیمانے پر اس کے اثرات مرتب کرنے کی غرض سے تیزرفتاری سے عمل درآمد اورنفاذ پرزوردیا۔
کارپوریٹ امور کی وزارتت
کابینہ نے انسٹی ٹیوٹ آف چارٹرڈ اکاؤنٹینٹس آف انڈیا  اور انسٹی ٹیوٹ آف چارٹرڈ اکاؤنٹینٹس اِن انگلینڈ اینڈ ویلس کے مابین مفاہمتی عرضداشت پر دستخط کو منظوری دی
محترم وزیر اعظم جناب نریندر مودی کے زیر صدارت مرکزی کابینہ نے انسٹی ٹیوٹ آف چارٹرڈ اکاؤنٹینٹس آف انڈیا  اور انسٹی ٹیوٹ آف چارٹرڈ اکاؤنٹینٹس اِن انگلینڈ اینڈ ویلس کے مابین مفاہمتی عرضداشت پر دستخط کو منظوری دی۔
مفاہمت نامے کا مقصد ایک دوسرے کے اراکین کی اہلیت اور تربیت کو تسلیم کرنا اور موجودہ شرائط و ضوابط پر مربوط میکانزم تجویز کرکے اراکین کے لیے فوائد بہم پہنچانا ہے۔ اس مفاہمتی عرضداشت کے فریقین ایک دوسرے کو اپنی اہلیت/داخلے کی ضرورتوں ، سی پی ڈی پالیسی، استثنائی اور دیگر متعلقہ معاملات میں مادی تبدیلیوں کے بارے میں معلومات فراہم کریں گے۔
آئی سی اے ای ڈبلیو کے ساتھ آئی سی اے آئی کے اشتراک سے برطانیہ میں بھارتی چارٹرڈ اکاؤنٹینٹ حضرات کے لیے متعدد پیشہ وارانہ مواقع پیدا ہوں گے ۔ ساتھ ہی ان بھارتی سی اے حضرات کے لیے بھی متعدد مواقع پیدا ہوں گے جو برطانیہ میں عالمی پیشہ وارانہ مواقع کے متلاشی ہیں۔
امور داخلہ کی وزارت
جموں وکشمیر میں دفعہ-370ہٹائے جانے کے بعد سے پتھراؤ کرنے کے190معاملات میں765افراد گرفتار کئے گئے
سرحد پار سے لائن آف کنٹرول پر جنگ بندی کی خلاف ورزی کے 950معاملات کی اطلاع ہے
نئی دہلی،19؍ نومبر، مرکز نے آج مطلع کیا ہے کہ جموں وکشمیر میں پانچ اگست 2019 کو دفعہ – 307 منسوخ کئے جانے کے بعد سے پتھراؤ کرنے اور امن وقانون سے متعلق 190 معاملات درج کئے گئے ہیں جس میں 765 افراد کو گرفتار کیا گیا ہے۔ یکم جنوری 2019 سے چار اگست 2019 تک اس طرح کے 361 معاملے درج کئے گئے تھے۔
حکومت نے پتھراؤ کرنے کی لعنت کو روکنے کے لئے کثیر رخی پالیسیاں اپنائی ہیں اور اس کی روک تھام میں اس حد تک کامیاب ہوئی ہے کہ بڑی تعداد میں پتھراؤ کرنے والوں ، پتھراؤ کے لئے اکسانے اور بھیڑ کو آمادہ کرنے والوں کی نشان دہی کی گئی ہے اور ان کے خلاف پی ایس اے کے تحت گرفتاری اور احتیاطی گرفتاریوں سمیت بہت سے اقدامات کئے ہیں۔ تحقیقات سے پتہ چلا ہے کہ مختلف علیحدگی پسند تنظیمیں اور مظاہرین، جو حریت میں شامل ہیں، کشمیر وادی میں پتھراؤ کے واقعات کے پیچھے انہیں ہاتھ ہے۔ این آئی اے نے اب تک 18 افراد کے خلاف دہشت گردی کے لئے فنڈ فراہم کرنے کی فرد جرم داخل کی ہے۔
ایک متعلقہ سوال کا جواب دیتے ہوئے حکومت نے بتایا ہے کہ جموں وکشمیر میں اگست 2019 سے اکتوبر 2019 کے درمیان سرحد پار سے لائن آف کنٹرول سے متصل علاقوں میں جنگ بندی کی خلاف ورزی کے 950 واقعات کی اطلاع دی گئی ہے۔
کشمیر کے اسکولوں میں5 اگست سے حاضری کے اوسط سے متعلق ایک سوال کے جواب میں حکومت نے کہا کہ یہاں جاری امتحانات کے دوران طلباء کی حاضری 99.7 فیصد رہی۔ ابتدا میں طلباء کی حاضری کم تھی لیکن اس میں رفتہ رفتہ اضافہ ہوگیا۔
حکومت نے یہ بھی بتایا کہ اس نے حال ہی میں جموں وکشمیر میں سیاحوں کے لئے کوئی ایڈوائزری جاری نہیں کی ہے اور پچھلے 6 ماہ کے دوران 12934 غیر ملکی سیاحوں سمیت کُل 3410219 سیاحوں نے جموں وکشمیر کا دورہ کیا ہے اور اس ہفتے کے دوران سیاحت سے 25.12 کروڑ روپے کی آمدنی ہوئی ہے۔
مذکورہ بالا معلومات آج لوک سبھا میں امور داخلہ کے وزیر مملکت جناب جی کشن ریڈی نے ایک تحریری سوال کے جواب میں فراہم کی۔
۔۔۔۔۔۔۔۔۔۔۔۔۔۔۔
U-5189
(Visitor Counter : 74
بندرگاہوں، جہاز رانی اور آبی راستوں کی وزارت
ہندوستان کا پہلا لائٹ ہاؤس فیسٹِول کل سے گوا میں شروع ہوگا
جناب سربانند سونووال اور گوا کے وزیر اعلیٰ جناب پرمود ساونت فورٹ اگواڈا لائٹ ہاؤس میں تاریخی فیسٹِول کا افتتاح کریں گے
بندرگاہوں، جہاز رانی اور آبی گزرگاہوں نیز آیوش کے مرکزی وزیر جناب سربانند سونووال کل گوا کے پنجیم میں واقع فورٹ اگواڈا لائٹ ہاؤس سے ہندوستان کے پہلے لائٹ ہاؤس فیسٹِول کا افتتاح کرنے جارہے ہیں۔ ان تاریخی مقامات کو سیاحتی مقامات کے طور پر تبدیل کرنے کی کوشش میں 23 ستمبر سے شروع ہو کر 25 ستمبر کو ختم ہونے والا تین روزہ میلہ ملک کے تمام لائٹ ہاؤسز میں منایا جائے گا۔ افتتاحی اجلاس میں گوا کے وزیر اعلیٰ پرمود ساونت، بندرگاہوں، جہاز رانی، آبی گزرگاہوں اور سیاحت کے وزیر مملکت جناب شری پد نائک کے علاوہ گوا کے وزیر سیاحت جناب روہن کھاونٹے بھی شرکت کریں گے۔
جناب سونووال نے اس سے قبل 75 تاریخی لائٹ ہاؤسز کو سیاحتی مقامات میں تبدیل کرنے کے لیے ’لائٹ ہاؤس ہیریٹج ٹورازم‘ مہم شروع کی تھی۔ تاریخی لائٹ ہاؤسز کو سیاحتی مقامات کے طور پر کام کرنے کے لیے مناسب سہولیات سے آراستہ کیا جا رہا ہے۔ یہ فیسٹِول بندرگاہوں، جہاز رانی اور آبی گزرگاہوں کی وزارت  کی اس مہم کا منطقی نتیجہ ہے جس کا مقصد ہندوستان بھر میں 75 تاریخی لائٹ ہاؤسز کو سیاحتی مقامات میں تبدیل کرنا ہے۔ یہ ہندوستان کے مخصوص لائٹ ہاؤسز کو دلکش سیاحتی مقامات میں تبدیل کرنے کے وزیر اعظم جناب نریندر مودی کے دور اندیشانہ اقدام کے مطابق ہے۔ اس اقدام کا مقصد ان شاندار ڈھانچوں کی بھرپور ثقافت، اہمیت اور رغبت کو ظاہر کرنا ہے جس کے ذریعے وہ سیاحت کے امکانات کو آگے بڑھا سکتے ہیں اور مقامی معیشت کو مضبوط بنا سکتے ہیں۔
اس موقع پر گفتگو کرتے ہوئے وزیر موصوف نے کہا کہ یہ بندرگاہوں، جہاز رانی اور آبی گزرگاہوں کی وزارت میں، ٹیم میں شامل ہر ایک کے لیے بڑی خوشی کا لمحہ ہے، کیونکہ ہم کل سے ملک بھر میں اس تاریخی لائٹ ہاؤس فیسٹِول کا آغاز کر رہے ہیں۔ وزیر اعظم جناب نریندر مودی جی کی دور اندیش قیادت میں، ہم قوم کی تعمیر کے مقصد کے لیے پرعزم ہیں۔ لائٹ ہاؤسز، جنہیں طویل عرصے سے نیوی گیشن ٹول کے طور پر ان کے کردار سے باہر کسی بھی ممکنہ قدر کی تخلیق سے نظر انداز کیا گیا تھا، کی شناخت وزیر اعظم نریندر مودی جی نے ایک سیاحتی نقطہ نظر کے طور پر کرنے کے لیے کی تھی اور انہیں مقامی سیاحت کا مرکز بننے اور ساتھ ہی، ملک کے لئے آمدنی پیدا کرنے کی اجازت دی تھی۔ مودی جی نے من کی بات کے 75ویں کڑی کے دوران ہم سب کے ساتھ یہ وژن شیئر کیا اور ہمیں خوشی ہے کہ یہ شاندار خیال اب حقیقت بن گیا ہے۔ بحری جہازوں کو ان لائٹ ہاؤسز سے محفوظ سفر کے لیے رہنمائی ملتی ہے اور اب وہ لوگوں کو فطرت کے شاندار حسن کا لطف لینے کے لیے اپنا پرسکون ماحول فراہم کریں گے۔
ہندوستان کا پہلا لائٹ ہاؤس فیسٹول 23 سے 25 ستمبر 2023 تک، گوا کے تاریخی فورٹ اگواڈا میں منعقد کیا جائے گا۔ یہ کارنیول کے انداز میں تین روزہ گالا ایونٹ ہوگا جس میں مقامی فنکاروں، ڈانس گروپوں، کھانے اور پکانے کے اسٹال، میوزک کنسرٹ اور اسی طرح کے دیگر پروگرام اور عام لوگوں کو لائٹ ہاؤسز کی طرف راغب کرنے والی سرگرمیاں ہوں گی۔ اس میلے میں تاریخ دان، ماہرین آثار قدیمہ، ثقافتی ماہرین بشریات اور تاریخ، ثقافت اور معاشرے میں دلچسپی رکھنے والے بہت سے دوسرے لوگ بھی اس فیسٹِول کے دوران ہماری سمندری تاریخ کے بارے میں دلچسپ گفتگو میں حصہ لے سکیں گے۔
۔۔۔۔۔۔۔۔۔۔۔۔۔۔۔۔۔
ش ح۔ م م۔ م ر
Urdu No. 9840
(Visitor Counter : 44
وزارت دفاع
ہندوستانی کوسٹ گارڈ کے لئے آلودگی پر قابو پانے والے دو جہازوں کے تیار کرنے کے ایک معاہدے پر وزارت دفاع نے جی ایس ایل کے ساتھ دستخط کئے
نئی دہلی 22 جون 2021: وزارت دفاع نے 22 جون 2021 کو تقریبا 583 کروڑ روپے کی لاگت سے ہندوستانی ساحلی محافظ  کے لئے دو آلودگی کنٹرول کرنے والے جہاز  کی تیاری کے لئے گوا شپ یارڈ لمیٹڈ  کے ساتھ معاہدہ کیا۔خصوصی رول والا یہ جہاز کی مقامی طور پر ڈیزائننگ اور تیاری جی ایس ایل کے ذریعہ کی جائے گی۔یہ خریداری دیسی طور ڈیزائیننگ اور تیاری والی ہندستانی چیز خریدنے کے جذبے کے تحت ہے اوراس کا تعلق بنیادی دفاعی ساز و سامان کیلئے انتہائی اولین ترجیح والے زمرے سے ہے۔اس حصول سے سمندر میں تیل پھیلنے والی آفات سے نمٹنے کے لئے آئی سی جی کی صلاحیت کے علاوہ آلودگی رسپانس  کی کارکردگی میں بھی نمایاں اضافہ ہوگا۔ان دونوں جہازوں کی ڈیلیوری بالترتیب نومبر 2024 اور مئی 2025 تک کی جا سکتی ہے۔
اس وقت ممبئی ، وشاکھاپٹنم اور پوربندر میں اپنے بیڑے میں آئی سی جی کے پاس ہندوستانی ای ای زیڈ اور اس کے آس پاس کے جزیروں میں آلودگی کی نگرانی ، تیل سے متعلق نگرانی / رسپانس آپریشن کرنے کے لئے تین پی سی وی ہیں۔نئی پی سی وی کی منصوبہ بندی مشرقی اور ماحولیاتی لحاظ سے حساس انڈمان اور نکوبار علاقوں میں آلودگی سے متعلق ردعمل کی ضروریات کے پیش نظر کی گئی ہے۔ان جہازوں کے جن کے اوپر سے ہیلی کاٹر پرواز کر سکیں گے، کئی ایڈوانس فیچر ہوں گے جن کا تعلق سمندر میں تیل کے رساو کو روکنے ، بازیاب کرنے اور ایک جگہ جمع نہ ہونے دینے کی جدید تیکنالوجی کے پی آر آلات سے ہے۔
اس معاہدے سے آتم نیربھارت مہم کے مقاصد کو پورا کرتے ہوئے مقامی جہاز سازی کی صلاحیت میں مزید اضافہ ہوگا اور جہاز سازی کے شعبے میں روزگار کے مواقع بڑھیں گے جس میں کوئی 200 ایم ایس ایم ای ساز و سامان فروخت کنندگان شامل ہیں۔
امور صارفین، خوراک اور عوامی تقسیم کی وزارت
غیر وصول شدہ گنّا بقایہ جات
نئی دہلی،23 جولائی 2019 ؍ موجودہ چینی سیزن 19-2018 اور گذشتہ تین چینی سیزن کے دوران 17 جولائی 2019 تک چینی ملوں کی طرف گنّاکسانوں کی غیر وصول شدہ گنّا کی قیمتوں پر مشتمل بقایہ جات کی ریاست وار تفصیل ضمیمے میں دی گئی ہے۔
گھریلو کھپت سے زیادہ چینی کی پیداوار کا نتیجہ چینی کی قیمتوں میں کمی کی شکل میں برآمد ہوتا ہےجس کا اثر چینی ملوں کی لکویڈیٹی کی صورتحال پر پڑتا ہے اور کسانوں اور کسانوں کے گنّے کی قیمت باقی رہ جاتی ہے۔ چینی ملوں کی لکویڈیٹی کی صورتحال کو بہتر بنانے کے لئے ، تاکہ وہ کسانوں کے بقایہ جات کی ادائیگی کر سکیں،چینی کی کم از کم قیمت فروخت 7 جون 2017 کو 29 روپئے فی کلو گرام طے کی گئی تھی جس پر نظر ثانی کرتے ہوئے 14 فر وری 2019 کو چینی کی قیمت 31روپئے فی کلو گرام کر دی گئی ۔
چینی کی کم از کم قیمت فروخت  کے نفاذ کے ساتھ ہی ساتھ مل وار چینی کا ذخیرہ کرنے کی حد بھی مقرر کر دی گئی ہے تاکہ سبھی چینی ملوں کو مساوی مواقع دستیاب کرائے جا سکیں۔ گھریلو مانگ ؍ کھپت کو پیش نظر رکھتے ہوئے چینی ملوں کو ان کے لئے مختص ماہانہ کوٹہ کے مطابق گھریلو بازار میں چینی فروخت کرنے کی اجازت دی گئی ہے۔ گھریلو کھپت کے لئے چینی فروخت فروخت کرنے کے علاوہ چینی ملوں کو ملک سے چینی کی برآمدات کرنے کی آزادی ہے۔
یہ اطلاع صارفین امور ، خوراک اور عوامی نظام تقسیم کے وزیر مملکت جناب دھنوے راؤ صاحب دادا راؤ نے آج لوک سبھا میں ایک تحریری جواب میں دی۔
وزیراعظم کا دفتر
وزیر اعظم جناب نریندر مودی 12 مئی کو بھروچ میں منعقد ہونے والے ’اُتکرش سماروہ‘ سے خطاب کریں گے
یہ پروگرام ریاستی حکومت کے ذریعے ضلع میں چار کلیدی اسکیموں کے 100 فیصد مکمل ہونے کے جشن کے طور پر منعقد کیا جا رہا ہے
وزیر اعظم جناب نریندر مودی 12 مئی، 2022 کو صبح میں 10 بج کر 30 منٹ پر ویڈیو کانفرنسنگ کے ذریعے گجرات کے بھروچ میں منعقد ہونے والے ’اُتکرش سماروہ‘ سے خطاب کریں گے۔ یہ پروگرام ریاستی حکومت کے ذریعے ضلع میں چار کلیدی اسکیموں کے 100 فیصد مکمل ہونے کے جشن کے طور پر منعقد کیا جا رہا ہے، جس سے ضرورت مندوں کو بروقت مالی مدد فراہم کرنے میں مدد ملے گی۔
بھروچ کی ضلع انتظامیہ نے بیواؤں، بزرگوں اور بے سہارا شہریوں کو مدد فراہم کرنے والی اسکیموں کے مکمل طور پر نفاذ کو یقینی بنانے کے مقصد سے، اس سال یکم جنوری سے 31 مارچ تک ’اُتکرش پہل‘ کی مہم چلائی تھی۔ چاروں اسکیموں، یعنی ’گنگا سوروپ آرتھک سہائے یوجنا‘، ’اندرا گاندھی وردھ سہائے یوجنا‘، ’نرادھار وردھ آرتھک سہائے یوجنا‘ اور ’راشٹریہ کٹمب سہائے یوجنا‘ کے تحت کل 12854 مستفیدین کی نشاندہی کی گئی تھی۔
اس مہم کے دوران، جن لوگوں کو اسکیم سے فائدہ حاصل نہیں ہو رہا تھا ان کے بارے میں معلومات جمع کرنے کے لیے تعلقہ کی سطح پر وہاٹس ایپ ہیلپ لائن نمبروں کا اعلان کیا گیا تھا۔ ضلع کے تمام گاؤوں اور میونسپلٹی والے علاقوں کے وارڈوں میں اُتکرش کیمپ لگائے گئے تھے، جہاں ضروری کاغذات جمع کرانے والے درخواست گزاروں کو اسی جگہ منظوری دے دی گئی تھی۔ اس مہم کو مزید آگے بڑھانے والے اُتکرش کے معاونین کو اجرت بھی دی گئی تھی۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا کہ بہترین طرز حکمرانی اختراعی خیالات سے حاصل ہوتی ہے: سرکاری ملازمین کو ان اختراعی خیالات پر توجہ مرکوز کرنے کی ضرورت ہے جن میں پائیداری ہو، جن کا استعمال بہترین طرز حکمرانی کے طور پر کیا جا سکتا ہے
وزیر موصوف نے صحت پر دوسری قومی گڈ گورننس ویبینار سیریز سے خطاب کیا
ڈاکٹر جتیندر سنگھ نے گجرات میں قبائلی آبادی میں ”سکیل سیل انیمیا کنٹرول پروگرام“ کی کوششوں کی تعریف کی
مرکزی وزیر مملکت  سائنس اور ٹیکنالوجی کی وزارت؛ وزیر مملکت  ارضیاتی سائنس کی وزارت؛ وزیر اعظم کے دفتر اور عملہ، عوامی شکایات اور پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج کہا کہ بہترین طرز حکمرانی اختراعی خیالات سے حاصل ہوتی ہے۔ انھوں نے کہا، سرکاری ملازمین کو ان اختراعی خیالات پر توجہ مرکوز کرنے کی ضرورت ہے جن میں پائیداری ہو اور جن کا استعمال بہترین طرز حکمرانی کے طور پر کیا جا سکتا ہے۔
صحت پر دوسری نیشنل گڈ گورننس ویبینار سیریز سے خطاب کرتے ہوئے، ڈاکٹر جتیندر سنگھ نے کہا، 21 اپریل 2022 کو سول سروسز ڈے کے لیے، وزیر اعظم نریندر مودی نے ڈی اے آر پی جی کو اپریل 2022 سے مارچ 2023 تک اگلے 12 مہینوں کے لیے ضلع کلکٹروں اور دیگر افسران کے ساتھ ورچوئل کانفرنس منعقد کرنے کا حکم دیا ہے۔
صحت اور بنیادی طور پر گجرات کی قبائلی آبادی میں ”سکیل سیل انیمیا کنٹرول پروگرام“ کے موضوع پر موجودہ ویبینار میں خطاب کرتے ہوئے، ڈاکٹر جتیندر سنگھ نے کہا کہ یہ ایک جینیاتی خون کی خرابی ہے جس کے لیے معاشرے میں بیداری کی عام کمی ہے اور انھوں نے اس کا پتہ لگانے کے لیے جامع اسکریننگ کا مطالبہ کیا۔ وزیر موصوف نے کہا، یہ حکومت کے مختلف محکموں اور مختلف این جی اوز کے درمیان مختلف سرگرمیوں کو یکجا کرنے کی ایک مثال ہے تاکہ سکیل سیل انیمیا کے بوجھ کو کم کرنے کے پروگرام کو بہتر طریقے سے نافذ کیا جا سکے، اور اس کے ذریعے پیداواریت، لمبی عمر اور معیار زندگی میں اضافہ ہو سکے۔
چتور گڑھ، حکومت راجستھان میں ادویات کو سستی بنانے کے لیے صحت کے شعبے میں وزیر اعظم کے ایک اور ایوارڈ یافتہ اقدام کا حوالہ دیتے ہوئے، وزیر موصوف نے کہا کہ یہ ضلع وار کم قیمت ادویات کی دکانوں  کے قیام، ادویات کو زیادہ سستی اور لوگوں کے لیے قابل رسائی بنانے اور ان کے مکمل علاج کو یقینی بنانے کے لیے اچھی حکمرانی کی پہل کی بھی ایک مثال ہے۔
سکریٹری، ڈی اے آر پی جی، جناب وی سرینیواس نے کہا کہ گڈ گورننس کے اقدامات کے تحت مختلف موضوعات پر 13 ویبینار منعقد کیے جائیں گے جنھیں 2006 میں اپنے قیام کے بعد سے گزشتہ سالوں میں پبلک ایڈمنسٹریشن میں بہترین کارکردگی کے لیے وزیر اعظم کے ایوارڈ سے نوازا گیا ہے۔ قومی ویبینار کے لیے منتخب کیے گئے موضوعات میں صحت، تعلیم، ماحولیات، ڈیزاسٹر مینجمنٹ، ترجیحی پروگرام، جل/واٹر مینجمنٹ وغیرہ جیسے متعدد شعبوں کا احاطہ کرنے کی تجویز ہے۔ اس سلسلے کا پہلا ویبینار 28 اپریل 2022 کو ’سروس کی فراہمی کو بہتر بنانے میں وزیر اعظم کے ایوارڈ یافتہ اقدامات‘ کے موضوع پر منعقد ہوا تھا۔
ریاست کے اے آر سکریٹریز، ڈسٹرکٹ کلکٹرس، ایڈیشنل چیف سیکریٹریز/پرنسپل سیکریٹریز/صحت اور خاندانی بہبود کے سیکریٹریز، ریاستوں/مرکز زیر انتظام علاقوں کے نیشنل ہیلتھ مشن کے مشن ڈائریکٹرز، تمام اضلاع کے پرنسپل میڈیکل آفیسرز/ کمیونٹی ہیلتھ سینٹرز اور انڈین انسٹی ٹیوٹ آف پبلک ایڈمنسٹریشن کی فیکلٹیز اور پورے ہندوستان میں اس کی شاخوں نے عملی طور پر اس تقریب میں شمولیت اختیار کی۔
جل شکتی وزارت
دریاؤں کی مٹی اور گاد نکالنے کا کام
اندرون ملک آبی گزرگاہوں کی بھارتی اتھارٹی  نے دریائے جمنا کے 25سالہ تجزیہ کے اعدادوشمار کی بنیاد پر مطلع کیا ہے کہ عام طورپر دریا کی گہرائی والے مقامات پر ایک سے دو میٹر تک کی تبدیلی آتی ہے ،جس میں مٹی کٹاؤ اور دریا کے راستے میں تبدیلی وغیرہ شامل ہیں۔زیادہ سیلاب والے برسوں میں دریا کی گہرائی میں بڑی تبدیلیوں کا مشاہدہ کیا گیا ہے۔ جنوری 2020 میں مکمل کی گئی تفصیلی پروجیکٹ رپورٹ کی بنیاد پر آئی ڈبلیو اے آئی نے دلی میں جگت پور سے پریاگ راج کے سنگم میں گنگا اور جمنا کے اتصال تک  کم سے کم گہرائی کا جائزہ لیا ہے جس کا خلاصہ درج ذیل ہے:
|
|
گہرائی 
|
|
1.2سے کم
|
|
1.2سے 1.4
|
|
1.5 سے 1.7
|
|
1.8 سے 2.0
|
|
دو سے زیادہ
|
|
1089 کلومیٹر میں سے –کلومیٹر کی پٹی
|
|
614.3
|
|
48.1
|
|
36.2
|
|
44.3
|
|
346.1
مٹی کا کٹاؤ اور گاد کے جماؤ میں تبدیلی تمام بہنے والے دریاؤں کا ایک قدرتی عمل ہے۔ دریا علاقے کی صورتحال کی بنیاد پر گاد کو سمیٹنے میں ، بہاؤمیں شامل ہوجاتی ہے اورڈھلان میں اس کا جمع ہونا اور پھیلنا قدرتی عمل ہے ۔دریاؤں میں سے گاد اور مٹی نکالنے کے معاملے پر حکومت طویل عرصے سے غور کررہی ہے اور اس سلسلے میں مرکزی آبی کمیشن کے سابق چیئر مین کی سربراہی میں ایک کثیر جہتی کمیٹی  نے 2002 میں بھارت کے کچھ دریاؤں میں گاد اور مٹی جمع ہونے کے طریقہ کار کا مطالعہ کیا تھا۔ کمیٹی نے اپنا خیال ظاہر کرتے ہوئے کہا تھا کہ عام طورپر دریاؤں سے گاد نکالنے کا کام تکنیکی طورپر قابل عمل نہیں ہے ،جس کی کئی وجوہات ہیں ، جیسے اس کا پائیدار نہ ہونا اور نکالی گاد اور مٹی کو ٹھکانے لگانے کے لئے ضروری وسیع اراضی کی عدم دستیابی وغیرہ ۔
قابل رسائی علاقوں میں دریاؤں سے گاد نکالنے کا کام مثالی مطالعے کے بنیاد پر کیا جاسکتا ہے اگرچہ یہ تکنیکی اوراقتصادی طور پر قابل عمل ہو۔ مرکز ی حکومت ، اس سلسلے میں ریاستوں کو تکنیکی ،مشاورتی اور فروغ دینے والی امداد فراہم کرتی ہے۔
ماحولیات ، جنگلات اورآب وہوا میں تبدیلی کی وزارت نے ریت کی کانکنی کے لئے پائیدار رہنما خطوط 2016 جاری کئے ہیں اور ریت کی کھدائی سے متعلق معاملات کے لئے انفورسمنٹ اینڈ مانیٹرنگ گائید لائنس فار سینڈ مائننگ 2020 جاری کئے ہیں۔
مذکورہ معلومات جل شکتی کے مرکزی وزیر مملکت جناب بشیشور ٹوڈو نے آج راجیہ سبھا میں ایک تحریری سوال کا جواب دیتے ہوئے فراہم کیں۔
سٹرک ٹرانسپورٹ اور شاہراہوں کی وزارت
اخراج اور شور کے معیارات پر عملدرآمد سے متعلق موٹر وہیکل ضوابط میں ترمیم کے لئے تجاویز مطلوب
سڑک ٹرانسپورٹ اور شاہراہوں کی وزارت نے اخراج اور شور کے معیارات پر عملدرآمد سے متعلق موٹر وہیکل ضوابط میں مجوزہ ترمیم پر عام لوگوں سمیت تمام اسٹیک ہولڈرز کے مشورے اور تبصرے طلب کئے ہیں۔ اس سلسلے میں نوٹیفکیشن گیارہ تاریخ کو جاری کیا گیا ہے جسےwww.morth.gov.in.پر دیکھا جا سکتا ہے۔
مسودہ نوٹیفکیشن جی ایس آر دو سو بانوے  مورخہ گیارہ مئی، دو ہزار بیس فارم۔ بائیس، اخراج اور شور کے معیارات پر عملدرآمد کے لئے روڈ کوالیٹی سرٹیفیکٹ پر نظرثانی کرنے کے سلسلے میں ہے۔ اسے مینوفیکچرر، یا امپورٹریا اندراج شدہ ای رکشہ یا ای رکشہ یا ای رکشہ گاڑی کے معاملے میں ای گاڑی ایسوسی ایشن کے ذریعہ جاری کیا گیا ہے۔ اس فارم میں موجودہ دو ٹیبلوں کو آسانی کے لئے ملا کرایک ٹیبل کر دیا گیا ہے۔ اس میں اخراج ضوابط کے اگلے مرحلے کے مطابق کچھ آلود زدہ پیرامیٹرز کو بھی شامل کیا گیا ہے۔
اس سلسلے میں تجاویز یا تبصرے جوائنٹ سکریٹری  ، وزارت روڈ ٹرانسپورٹ اینڈ ہائی ویز ، ٹرانسپورٹ بھون ، پارلیمنٹ اسٹریٹ ، نئی دہلی -110001  کو 10 جون دو ہزار بیس تک بھیجے جاسکتے ہیں۔
وزارت آیوش
برکس کے وزرائے صحت کی بدھ کے روز روایتی ادویہ سے متعلق میٹنگ
اے آئی آئی اے ، کووڈ -19کے اثرکو کم کرنے میں ہندوستانی نظام طب کی کامیابی کو پیش کرے گا
نئی دہلی27؍جولائی:برکس کے ممبرممالک کووڈ -19کے خلاف جنگ میں روایتی طریقہ علاج کو آگے بڑھانے ، شامل کرنے اوراس کو توسیع دینے کے لئے پوری طرح تیارہیں ۔ روایتی علاج کے موضوع پر برکس کے وزرائے صحت کی میٹنگ میں جو ورچوئل طریقے پر بدھ کو منعقد کی جائے گی ، برکس کے رکن ممالک اس اہم معاملے پرتبادلہ خیال کریں گے ۔ وزارت آیوش ، حکومت ہند کووڈ 19وباء کے اثرات کو کم کرنے میں ہندوستانی طریقہ علاج کی کامیابی کو پیش کرنے جارہی ہے ۔ اس اسمبلی کو وزیربرائے آیوش ، حکومت ہند جناب سرباننداسونووال بھی خطاب کریں گے ۔ ان کے علاوہ متعلقہ ممالک کے دیگروزراء بھی اس تقریب سے خطاب کریں گے ۔
ہندوستان برکس  کی چیئرمین شپ ، جو باری باری سے منتقل ہوتی ہے ، یکم جنوری 2021کو حاصل کی تھی ۔ یہ عہدہ ہندوستان کو روس سے منتقل ہواتھا۔ برکس کا رکن ہرملک سال بھرکے لئے چیئرمین شپ کا عہدہ سنبھالتاہے ۔ موجودہ میٹنگ میں پروفیسرتنوجہ نیساری ، ڈائرکٹر آل انڈیا انسٹی ٹیوٹ آف آیوروید  ، وزارت آیوش ، حکومت ہند ، کووڈ -19وباء کے اثرات کو کم کرنے میں ہندوستانی طریقہ علاج کے کردارکے موضوع پر ہندوستانی موقف پیش کریں گے ۔ وزارت آیوش کے سکریٹری وید راجیش کوٹیچہ ، اس اجلاس میں تعارفی کلمات اداکریں گے ۔
وزرائے صحت کے اس اجلاس کا موضوع ‘‘کووڈ-19کے لئے برکس کا جوابی اقدام :وباء سے نمٹنے کی تیاری کے لئے ڈیجیٹلائزڈ بھرپورلائحہ عمل کی سمت پیش رفت ’’ہے ۔
کابینہ
کابینہ نے جنگی طیارہبل، 2019کو منظوری دی
نئی دہلی،11؍دسمبر:وزیر اعظم جناب نریندر مودی کی زیر قیادت مرکزی کابینہ نے آج ایئرکرافٹ ایکٹ، 1934  میں ترمیم کرنے کے لئے جنگی طیارہبل، 2019 کو متعارف کرانے کے لئے اپنی منطوری دے دی ہے۔ اب اس بل کو پارلیمنٹ میں پیش کیاجائے گا۔
اس بل کی منظوری سے فائن کی زیادہ سے زیادہ موجودہ حد 10لاکھ روپے سے بڑھاکر ایک کروڑ روپے تک کیا جاسکے گا۔ اس بل سے، ایئرنیوگیشن کے تمام میدانوں کے ضوابط سمیت موجودہ قانون کے اسکوپ میں توسیع بھی ہوگی۔
اس ترمیم سے بین الاقوامی شہری ہوابازی تنظیمکی ضروریات کو پورا کرنے میں مدد ملے گی۔ اس بل سے ہندوستان میں شہری ہوابازی کے شعبے میں تین اداروں کو یعنی ڈائریکٹوریٹ جنرل اور سول ایو ایشن، بیورو آف سول ایوی ایشن سیکورٹی اور ایئرکرافٹ ایکسیڈنٹ انیوسیٹی گیشن بیورو کو اہل بنانے اور مزید مؤثر بنانے میں مدد ملے گی، جس سے ملک میں ایئرکرافٹ آپریشنز کی سلامتی اور سیکورٹی کی سطح میں توسیع کرنے میں مدد ملے گی۔